Roniştoxê Kampa Multecîyan a Şehîd Rûstem Cûdîyî ya Mexmûrî roja pancine de vera xîretê ablûqakerdişî yê artêşa Iraqî xoverdayîşê xo rê dewam kenê.
Domanan ra heta kokiman şarî bedenê xo kerd tirs û verê hêzanê Iraqî de vindert.
Hetê bînî ra pêvînayîşê şarê Mexmûrî bi terefan dewam keê. 2014 hêrişanê DAÎŞî ra dima reya verêne temsîlkarê Neteweyanê Yewbîyayeyan (NY) şîyî kampe. Mexmûrijan dosyaya serê waştişanê xo teslîmê înan kerde.
Artêşa Iraqî ablûqa de israr kena.
Kampa Mexmûrî cara 17ê temmuza 2019î ra nata binê ambargoyê giranî yê PDKyî de ya.
